**OPIS POSLOVA I PODACI O PLAĆI**

**MINISTARSTVO FINANCIJA, POREZNA UPRAVA, PODRUČNI URED PAZIN, ISPOSTAVA UMAG - UMAGO**

**VIŠI UPRAVNI SAVJETNIK ZA UTVRĐIVANJE POREZA I DOPRINOSA NA DOHODAK (točka 1. Oglasa)**

Obavlja najsloženije upravne i druge stručne poslove za fizičke osobe obveznike poreza na dohodak od samostalne djelatnosti obrta i slobodnih zanimanja te obveznike poreza na dohodak od imovine i imovinskih prava i to: poslove utvrđivanja i naplate poreza, doprinosa i drugih javnih davanja; poslove usklađivanja statusnih podataka i vođenja dosjea; poslove zaprimanja i obrade podnesenih prijava; poslove provjere iskazanih podataka o poslovanju poreznih obveznika iz svoje nadležnosti; poslove ukidanja i suspenzije PDV ID broja; podnošenje optužnih prijedloga za pokretanje prekršajnog postupka; podnošenje zahtjeva za nadzor; izdavanje isprava i potvrda o činjenicama o kojima Porezna uprava vodi službenu evidenciju; poslove bilježenja poreznih obveza u poreznom knjigovodstvu; izrađuje odgovore na upite poreznih obveznika iz svoje nadležnosti; poslove prve posjete poreznom obvezniku i prikupljanja činjenica bitnih za oporezivanje; poslove utvrđivanja gospodarske snage. Utvrđuje pravodobnost, zakonitost i ispravnost podnesenih poreznih prijava i poduzima daljnje radnje s ciljem utvrđivanja poreza i doprinosa. Rješava u upravnim stvarima iz djelokruga ispostave. Obavlja i druge poslove po nalogu neposredno nadređenog.

**POREZNIK II ZA UTVRĐIVANJE POREZA I DOPRINOSA NA DOHODAK (točka 2. Oglasa)**

Obavlja manje složene upravne i druge stručne poslove za fizičke osobe obveznike poreza na dohodak od samostalne djelatnosti obrta i slobodnih zanimanja te obveznike poreza na dohodak od imovine i imovinskih prava i to: poslove utvrđivanja i naplate poreza, doprinosa i drugih javnih davanja; poslove usklađivanja statusnih podataka i vođenja dosjea; poslove zaprimanja i obrade podnesenih prijava; poslove provjere iskazanih podataka o poslovanju poreznih obveznika iz svoje nadležnosti; poslove ukidanja i suspenzije PDV ID broja; podnošenje optužnih prijedloga za pokretanje prekršajnog postupka; podnošenje zahtjeva za nadzor; izdavanje isprava i potvrda o činjenicama o kojima Porezna uprava vodi službenu evidenciju; poslove bilježenja poreznih obveza u poreznom knjigovodstvu; izrađuje odgovore na upite poreznih obveznika iz svoje nadležnosti; poslove prve posjete poreznom obvezniku i prikupljanja činjenica bitnih za oporezivanje; poslove utvrđivanja gospodarske snage. Utvrđuje pravodobnost, zakonitost i ispravnost podnesenih poreznih prijava i poduzima daljnje radnje s ciljem utvrđivanja poreza i doprinosa. Rješava u upravnim stvarima iz djelokruga ispostave. Obavlja i druge poslove po nalogu neposredno nadređenog.

**PODACI O PLAĆI**

Plaću radnog mjesta čini umnožak koeficijenta složenosti poslova radnog mjesta i osnovice za izračun plaće uvećan za 0,5% za svaku navršenu godinu radnog staža.

 Koeficijenti složenosti poslova radnih mjesta iz Oglasa, sukladno Uredbi o nazivima radnih mjesta i koeficijentima složenosti poslova, dodatku za uvjete rada te kriterijima i najvišem mogućem iznosu dodatka za natprosječne rezultate u radu za službenike Porezne uprave („Narodne novine“, br. 78/17) su:

* viši upravni savjetnik (točka 1. Oglasa) – 1,697
* poreznik II (točka 2. Oglasa) – 1,164